armvectores/hy_wikipedia_2023 huggingface dataset:
GIMP

GIMP (անգլ.՝ GNU Image Manipulation Program), ազատ կոդով ռաստրային գրաֆիկական խմբագրիչ։ Օգտագործվում է պատկերների փոփոխության, նկարչական, վերաձևման, ֆորմատների փոփոխության և այլ նպատակներով։
GIMP֊ը թողարկվել է GPLv3+ արտոնագրով և հասանելի է Լինուքս, OS X և Windows օպերացիոն համակարգերում։


== Անվանում ==
Սկզբում «GIMP» անվանումը նշանակել է անգլերեն General Image Manipulation Program, իսկ 1997 թվականին ամբողջական անվանումը փոխվեց «GNU Image Manipulation Program», և ծրագիրը պաշտոնապես դարձավ GNU պրոյեկտի մաս։
Տիպիկ առաջադրանքները, որոնք հնարավոր է լուծել GIMP֊ի միջոցով, հանդիսանում են գրաֆիկաների և պատկերանիշների ստեղծումը, պատկերի մասշտաբավորումը և շրջանակումը, գունավորումը, պատկերների միացումը՝ օգտագործելով շերտերը և պատկերների ֆորմատների փոփոխությունը։


== Կառուցվածք ==

Ծրագրի գործիքակազմի ինտերֆեյսի կառուցման համար GIMP֊ն օգտագործում է GTK+ միջավայրը։ «GTK+»-ն սկզբում GIMP մտավ որպես այլընտրանք կոմերցիոն Motif գրադարանի, որն օգտագործվում էր GIMP-ի նախնական տարբերականերում։ GIMP-ը և «GTK+»-ն սկզբում ստեղծված էին միայն X Window System համակարգի համար և միայն հետո տեղափոխվեցին Microsoft Windows, OS/2, Mac OS X և SkyOS։
Վիլբերտ հանդիսանում է GIMP-ի թալիսմանը, որը ստեղծել է Թուոմաս Կուոսամենը։
Ավանդաբար GIMP-ը համարվում է նմանօրինակ խմբագրիչների ազատ կոդով այլըտրանք (հաճախ նշվում է Adobe Photoshop֊ը), չնայած մշակողները դեմ են նման համեմատություններին։


== GIMP֊ը տարբեր ՕՀ֊երում ==


=== Linux ===
GIMP֊ը կարելի է գտնել Linux֊ի տարբեր բաշխումների ծրագրերի կառավարման վահանակում՝ Linux Mint, Fedora, openSUSE, Ubuntu և այլն։


=== FreeBSD ===
GIMP֊ը մտնում է FreeBSD֊ի ամբողջական փաթեթի մեջ։


=== Mac OS X ===
Պրոյեկտը պաշտոնապես աջակցում է Mac OS X 10.6 և ավելի բարձր տարբերակներին։


=== Microsoft Windows ===
1997 թվականին սկսվեց GIMP֊ի (GTK+ գրադարանի հետ) տեղափոխությունը Microsoft Windows պլատֆորմի վրա։
Այս պահին GIMP֊ը հասանելի է Windows֊ի բոլոր տարբերակներում և հնարավոր է բեռնել պաշտոնական կայքից։


== Տես նաև ==
Adobe Photoshop


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Սուս (համայնք, Քաշաթաղի շրջան)

Անվան այլ կիրառումների համար տե՛ս՝ Սուս (այլ կիրառումներ)

Սուս, գյուղական համայնք Արցախի Հանրապետության Քաշաթաղի շրջանում։ 2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Քաշաթաղի շրջանի Սուս համայնքի Սուս, Գիհուտ, Ուրմիա բնակավայրերը հանձնվել է Ադրբեջանի զինված ուժերի վերահսկողությանը, իսկ Ներքին Սուս գյուղը՝ Արցախում Ռուսաստանի Դաշնության խաղաղապահ զորամիավորման վերահսկողությանը որպես այսպես կոչված Բերձորի միջանցքի մաս։


== Աշխարհագրություն ==
Սուս համայնքը տեղաբաշխված է Արցախի Հանրապետության Քաշաթաղի շրջանի արևմտյան հատվածում։ Շրջանի վարչական կենտրոն Բերձորից հեռու է 6 կմ, մայրաքաղաք Ստեփանակերտից՝ 53 կմ։ Համայնքը լեռնային է։ Ունի 2079,2 հա տարածք, որից 1318,1 հա-ը անտառային հողեր են։ 


== Պատմություն ==


=== Արցախյան պատերազմ (1991-1994) ===


=== Հայ-ադրբեջանական պատերազմ (2020) ===


== Համայնքային կյանք ==
Բացի Սուս գյուղից, համայնքում ընդգրկված են նաև Ներքին Սուս, Գիհուտ և Ուրմիա գյուղերը։ 
Համայնքում առկա էր միջնակարգ դպրոց, գյուղապետարան։ 
Մինչև 2020 թվականի դեկտեմբերը Սուս, Ներքին Սուս, Գիհուտ գյուղերն ապահովված էին էլեկտրաէներգիայով։ 
Համայնքի բնակավայրերի ջրամատակարարումը ինքնահոս է։ Բնակավայրեր առանձին հատվածներ ջրամատակարարում են ստացել տարբեր բնական աղբյուրներից։ Հասանելի է հեռուստատեսությունը, ռադիոն, բջջային հեռախոսակապը և համացանցային կապը։
Համայնքի ճանապարհները մասսամբ ասֆալտապատ էին, մյուսները՝ գրունտային և խճապատ։
Մինչև 2020 թվականի սեպտեմբերի 27-ին սկսված պատերազմը համայնքում գործել է հասարակական տրանսպորտ։


== Բնակչություն ==
2015 թվականի Սուս գյուղի բնակչության թվաքանակը կազմում է 26 մարդ, կա 13 տնտեսություն։ Ներքին Սուս գյուղում բնակվում է 94 մարդ, կա 26 տնտեսություն, Գրհուտ գյուղում՝ 46 մարդ, կա 12 տնտեսություն, իսկ Ուրմիա գյուղում՝ 2 մարդ, կա 2 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ։ Համայնքի տարածքի 609,4 հա-ը գյուղատնտեսական նշանակության  հողեր են։ 


== Կրթություն ==
Սուս համայնքում գործում էր միջնակարգ դպրոց, որտեղ 2015 թվականի դրությամբ սովորում էր 36 աշակերտ։ 


== Նշումներ ==


== Ծանոթագրություններ ==
Նեկիսովո

Նեկիսովո (ռուս.՝ Некисово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոևոդինա

Վոևոդինա (սերբ.՝ Autonomna pokrajina Vojvodina,հունգ.՝ Vajdaság Autonóm Tartomány, սլովակ.՝ Autonómna pokrajina Vojvodina, ռումիներեն՝ Provincia Autonomă Voivodina), ինքնավար մարզ Սերբիայի հյուսիսում։
2011 թվականի տվյալներով ընդհանուր բնակչությունը կազմում է 1 931 809 մարդ։ Հյուսիսում սահմանակցում է Հունգարիային, հարավ-արևմուտքում՝ Սերբական հանրապետությանը, հարավում՝ Խորվաթիային, իսկ արևելքում՝ Ռումինիային։
Ամենախոշոր քաղաքը Նովի Սադն է։


== Ծանոթագրություններ ==
Սեմ Լեյք

Սամի Անտերո Յարվի (ֆին. Sami Antero Järvi; ծնվել է 1970 թ. մարտի 28), առավել հայտնի Սեմ Լեյք կեղծանունով, ֆին գրող է, որը հայտնի է որպես Max Payne տեսախաղի սցենարիստ։ Սեմ Լեյքի ընկերը՝ Պետրի Ջարվիլեթոն՝ Remedy Entertainment-ի հիմնադիրը, խնդրել է նրան աշխատել Death Rally-ի սցենարի վրա։ Դրանից հետո Սեմ Լեյքը գրել է Remedy - Max Payne խաղի սցենարը, իսկ ավելի ուշ՝ Max Payne 2. The Fall of Max Payne, Alan Wake, Quantum Break and Control խաղերի համար։ Նա Remedy Entertainment-ի բաժնետեր է՝ տնօրինելով բաժնետոմսերի 5,1%-ը։


== Կարիերա ==


=== Աշխատանք Max Payne շարքի վրա ===
Լեյքը ոչ միայն գրել է Մաքս Փեյնի սցենարը, այլև օգնել է մակարդակների ձևավորմանը և տեսքը տվել խաղի գլխավոր հերոսին։ Սեմ Լեյքը նաև գրաֆիկական նովելներում մարմնավորել է Մաքսին, քանի որ բյուջեն թույլ չի տվել պրոֆեսիոնալ դերասաններ վարձել։ Արդյունքում, Լեյքը և Remedy-ի անձնակազմն իրենք խաղացին խաղի բոլոր հերոսներին։

Սեմ Լեյքը նույնպես գրել է շարունակության սցենարը, սակայն մերժել է Մաքսի դերը, իսկ «Remedy»-ը մեծ ցուցադրության ժամանակ ընտրվել է դերասան Թիմոթի Գիբսի կողմից։ Չնայած այն հանգամանքին, որ Սեմ Լեյքն այս անգամ չի խաղացել Մաքսի դերը, նրա դեմքը կարելի է գտնել խաղի այս հատվածում։ Ջոն Միրան՝ «Անհայտ հասցե» հեռուստաշոուի կերպարը, ամբողջությամբ հիմնված է առաջին Փեյնի վրա։ Սեմ Լեյքի դեմքի մոտիկ պլանը տեղադրված է Սարսափի տաղավարի մուտքի վերևում։ Սեմ Լեյքը կարելի է տեսնել նաև որպես Լորդ Վալենտին, նրա մայրը (Մամա) Լորդեր և տիկնայք և Դիկ Ջասթիս Դիկ Ջաստիսում։ Կա սիրողական փոփոխություն, որը վերադարձնում է նրա դեմքը Մաքս Փեյնին ։
The Fall of Max Payne-ը պարունակում է մեկ լիցենզավորված երգ «Late Goodbye» ֆիննական Poets of the Fall ռոք խմբի կողմից։ Այն ստեղծվել է խմբի մենակատար Մարկո Սաարեստոյի կողմից, ում Սեմ Լեյքը մի անգամ ուղարկել է իր բանաստեղծությունը, որը գրվել է վերջերս, և ասել, որ օգտագործի իր ոգեշնչած պատկերները երգի բառերը գրելու համար։


=== Alan Wake ===
Լեյքը 2010 թվականի «Ալան Ուեյք» հոգեբանական գործողությունների ֆիլմի գլխավոր սցենարիստն էր, որն արժանացավ բազմաթիվ մրցանակների և քննադատների գնահատանքի իր հերոսների և պատմության համար։
Լեյքը խաղում է էպիզոդիկ դեր, որտեղ նա հայտնվում է խաղային գեղարվեստական հարցազրույցի ժամանակ որպես հյուր՝ թոք-շոուի ժամանակ։ Երբ հարցազրույցն ավարտվում է, թոք-շոուի հաղորդավարը խնդրում է Լեյքին «դեմք հանել», և ի պատասխան՝ Լեյքը նմանակում է Max Payne-ի տխրահռչակ տեսքը օրիգինալ Max Payne տեսախաղից։


=== Quantum Break и Control ===
Այնուհետև Սեմ Լեյքը մասնակցել է որպես սցենարիստ և հետագա Remedy նախագծերին՝ Quantum Break and Control։


== Աշխատանքները ==


== Ծանոթագրություններ ==


== Արտաքին հղումներ ==
Սեմ Լեյքի հարցազրույցը(անգլ.)
Շառլոտա Դեմար

Կրիստանա Անտուանետա Շարլոտա Դեմար , մադեմուազել Դեմար (ֆր.՝ Christine Antoinette Charlotte Desmares, Mlle Desmares; 1682, Копенгаген, (1682[…], Կոպենհագեն, Դանիա - սեպտեմբերի 12, 1753(1753-09-12), Սեն-Ժերմեն-ան-Լե),  ֆրանսիացի դերասանուհի։ Հայտնի արվեստագետների ընտանիքից։
Արվեստագետ Նիկոլա Դեմարի աղջիկը և Կատերինա Դանջեվիլի ավագ քույրը, ազգականուհի և աշակերտուհի Մարի Շանմելեի։ 
Բեմ է դուրս եկել ութ տարեկանից՝ Լոլոտի անվանմբ 1690 թվականին։
Ինը տարի անց՝ 1699 թվականի հունվարին, առաջնախաղով է հանդես եկել «Կոմեդի Ֆրանսեզի» խմբում Իֆիգենիայի դերով Լանգրաժա Շանսելի «Օրեստ և Պիլադեում»։ Մի քանի ամիս անց նա ընդունվել է խումբ իր մորաքրոջ և ուսուցչի փոխարեն։ Երկու տասնամյակ անց Դեմարը մեծ ճանաչում է ձեռք բերել ինչպես ողբերգական Հերմոնիան՝ Անդրոմաքեում, Էմիլյա  Պիեռ Կոռնելի «Ցինեում», Իոկաստա՝ Վոլտերի «Էդիպում» ), այնպես էլ կատակերգական դերերով (Լիզետա՝ Ռենարի «Միակ ժառանգորդում», Հերինա՝ Ֆիլիպ Դետուշի  «Անամոթ-հետաքրքրասերում»)։ Դեմարը  բեմը թողել է 1721 թվականին՝  սահմանափակվելով մասնավոր շրջանակներում հանդես գալով ։
1700 թվականին Դեմարը աղջիկ  զավակ է ունեցել դե Սեգյուրի հետ ամուսնությունից։ Ավելի ուշ նա ևս երկու երեխա է ծնել տարբեր հայրերից, նախքան կդառնար սիրեկանը շվեյցարիացի ֆինանսիստ Անտուան Հորերայի՝ դերասանուհու նախկին երկրպագուի։ Հորերը Դեմարի համար ծրագիր է ստեղծում, հետո Շատինյոնում զարդարուն բնակավայր է հիմնում և պահպանում։ Դեմարը 71 տարեկան հասակում մահացել է 1753 թվականի սեպտեմբերի 12-ին Սեն Ժերմենում։


== Ծանոթագրություններ ==
Բենի է Լուազի

Բենե ե Լուազի (ֆր.՝ Besny-et-Loizy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Լան-1 կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02080:


== Բնակչություն ==
2010 թվականին բնակչությունը կազմել է 372 մարդ։


== Տնտեսություն ==
2010 թվականի տվյալներով 254 աշխատունակ բնակիչներից 191-ը (15-64 տարեկան) տնտեսապես ակտիվ են, 63-ը՝ պասիվ (ակտիվության ինդեքսը՝ 75,2 %, 1999 թվականին 76,6 % էր)։ 191 ակտիվ բնակիչներից 178-ը (94 տղամարդ և 84 կին) աշխատում են, գործազուրկ էր 13-ը (8 տղամարդ և 5 կին)։ 63 պասիվներից 23-ը աշակերտներ և ուսանողներ են, 25-ը՝ թոշակառուներ, 15-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բենե է Լուազի (ֆր.)
Մուցանո

Մուցանո (իտալերեն՝ Muzzano), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 4021 մարդ (2008)։ Բնակչության խտությունը՝ 251 մարդ/կմ²։ Տարածքը կազմում է 16 կմ²։ Փոստային ինդեքս՝ 13888։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ Archived 2015-03-24 at the Wayback Machine.
Վիճակագրության ազգային ինստիտուտ
Ջորջ Արմիթիջ Միլլեր

Ջորջ Արմիթիջ Միլլեր (անգլ.՝ George Armitage Miller փետրվարի 3, 1920(1920-02-03), Չարլսթոն, ԱՄՆ - հուլիսի 22, 2012(2012-07-22)[…], Plainsboro Township, Միդլսեքս շրջան, Նյու Ջերսի, ԱՄՆ), ամերիկացի հոգեբան։ ԱՄՆ գիտությունների ազգային ակադեմիայի անդամ է (1962)։


== Կենսագրություն ==
Միլլերը ծնվել է 1920 թվականի փետրվարի 3-ին Արևմտյան Վիրջինիա նահանգի Չարլսթոն քաղաքում՝ մետալուրգիական ընկերության ղեկավար Ջորջ Միլլերի և Ֆլորենս Արմիտաժ Միլլերի ընտանիքում։ Ծնողներն ամուսնալուծվել են նրա ծնվելուց քիչ ժամանակ անց, և նա մայրիկի հետ ապրել է Մեծ ճգնաժամի ժամանակ՝ 1937 թվականին ավարտելով Չարլսթոնի ավագ դպրոցը։
1940 թվականին ավարտել է Ալաբամայի համալսարանը՝ արվեստի բակալավրի աստիճանով։ 1946 թվականին Հարվարդի համալսարանում հոգեբանությունից պաշտպանել է դոկտորական դիսերտացիա։ 1968 թվականից Նյու Յորքի Ռոքֆելլերի համալսարանի փորձարարական հոգեբանության պրոֆեսոր էր, 1979 թվականից՝ Փրինսթոնի համալսարանի հոգեբանության պրոֆեսոր։ 1969 թվականին ընտրվել է Ամերիկյան հոգեբանական ասոցիացիայի նախագահ։


== Գործունեություն ==
Միլլերի ամենահայտնի աշխատանքը՝ «Կախարդական թիվ յոթ պլյուս-մինուս երկու» («The Magical Number Seven, Plus or Minus Two: Some Limits on our Capacity for Processing Information») լույս է տեսել 1956 թվականին «Psychological Review» գիտական ամսագրում։ Այդ թիվը նաև կոչվում է Ինգվե Միլլերի թիվ։
Ջորջ Միլլերը T. O. T. E. մոդելի մշակողներից մեկն է։


=== Պարգևներ ===
1990 թվականին արժանացել է «William James Book Award» մրցանակի իր «The Science of Words» գրքի համար, իսկ 1991 թվականին նախագահ Ջորջ Բուշի կողմից ստացել Է ԱՄՆ ազգային գիտական մեդալ։


== Ծանոթագրություններ ==


== Արտաքին հղումներ ==
Ջորջ Միլլեր kurzweilai.net (կենսագրություն) (անգլերեն)
Պայուսի (այլ կիրառումներ)

Պայուսի, կարող է վերաբերել՝

Պայուսի - գյուղ Էստոնիայի Յիգևամաա նահանգի Պայուսի շրջանում
Պայուսի - շրջան Էստոնիայի Յիգևամաա նահանգում
Գլուխովցի (ավան, Կազատինի շրջան)

Գլուխովցի (ուկրաիներեն՝ Глухівці), ավան Ուկրաինայի Վիննիցայի մարզի Կազատինի շրջանում։
2001 թվականի տվյալներով Գլուխովցի ավանում բնակվում էր 56 մարդ։ Բնակավայրը զբաղեցնում է 6,38 կմ² տարածք։ Բնակչության խտությունը կազմում էր 606,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հայաստանի բահայի համայնք

Հայաստանում Բահայի համայնքը ծագել է դեռ Բահաուլլայի օրոք`19-րդ դարում, երբ Հայաստանը մտնում էր Ռուսական կայսրության կազմի մեջ։ 1889թ. ռուսաստանյան դատարանը պատմության մեջ առաջին անգամ ճանաչել է Բահայի հավատի անկախ բնույթը` որպես ինքնուրույն կրոնի և հանդես է եկել որպես դրա հետևորդների պաշտպան։ Այդ տարիների Հայաստանի համայնքները ունեին նաև կառավարման վարչական մարմին` բահայիների Ազգային Հոգևոր Ժողովը, որի իրավասությունները տարածվում էին նաև Անդրկովկասի բահայիների վրա։ Այդ ժողովը գործել է մինչև 1938թ., որից հետո լուծարվել է Սովետական իշխանության պահանջով։ Սովետական միության փլուզումից հետո` ժողովրդավարության առաջին տարիներին, համայնքն առաջին անգամ պաշտոնապես գրանցվել է որպես «Երևանի Բահայիների համայնք»։ 

1996 թ-ից սկսած Հայաստանի բահայի համայնքը անցկացնում է  դասընթացներ և կոնֆերանսներ, ամառային և ձմեռային դպրոցներ, որտեղ առաջարկում են խորհուրդներ, թե ինչպես դժվարություններ առաջանալու դեպքում ամրապնդել ընտանեկան կյանքը։
2013 թ-ից սկսած համայնքը սկսեց պարբերաբար աշխատել երիտասարդների հետ, ովքեր ցանկանում էին ներդրում ունենալ Հայաստանի զարգացման մեջ։ 
2015 թ-ից սկսած Հայաստանի բահայի համայնքը մասնակցոմ է «Եվրասիա Համագործակցություն Հիմնադրամի»  կազմակերպած դիսկուրսներում, որտեղ քննարկվում են Հայաստանում ազգային, կրոնական փոքրամասնությունների և կանանց  իրավունքների պաշտպանության հարցերը։ 2018 թ-ից սկսած հաճախակի հանդիպումներ են կազմակերպվում լրատվամիջոցների ներկայացուցիչների և կառավարության որոշ անդամների հետ։

2016 թ-ի հուլիսին կազմակերպվել է առաջին խմբակային ուխտագնացությունը բահայի սուրբ վայրեր։
2017 թ-ին Բահայի հավատքի հիմնադիր Մարգարե Բահաուլլայի ծննդյան 200-ամյակի կապակցությամբ  համայնքը կազմակերպեց մի շարք միջոցառումներ Երևանում, Աշտարակում և Արմավիրում։ Նմանատիպ միջոցառումներ կազմակերպվեցին նաև 2019 թ-ին` մեկ այլ մարգարե Բաբի ծննդյան 200-ամյակի կապակցությամբ։ 
2021 թ-ի նոյեմբերից կազմակերպվում է միջոցառումների շարք` նվիրված Աբդուլ-Բահայի  մահվան 200-ամյակին, ով բահայիների համար համարվում է 
կատարյալ օրինակ։


== Տես նաև՝ ==
Բահայի
Բաբի տաճարը Հայֆայում
Շողի Էֆֆենդի
Աբդուլ-Բահա
Բահաուլլա
Բահայի տաճարներ


== Գրականություն ==
Վիլիամ Ս. Հեթչեր, Ջ. Դուգլաս Մարտին - Նոր համաշխարհային կրոն
Юлий Аркадьевич Иоаннесян - Вера бахаи
Peter Smit - An Introduction to the Baha'i Faith
Bahá'u'lláh and the New Era — Esslemont — View on the new Baha’i Reference Library
Bahíyyih Khánum — Bahá'í World Centre
The Dawn Breakers — Nabil


== Հղումներ` ==
Խաչափթիթ

Խաչափթիթ, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Կարին Էնստրյոմ

Կարին Էնստրյոմ (շվեդերեն՝ Karin Enström, մարտի 23, 1966(1966-03-23), Helga Trefaldighet, Շվեդիա, ծննդյամբ՝ Կարին Մարթա Էլիզաբեթ Լանդերհոլմ, շվեդերեն՝ Karin Märta Elisabeth Enström), շվեդ  քաղաքական գործիչ, Շվեդիայի պաշտպանության նախարար (2012-2014)։


== Կենսագրություն ==


=== Ընտանիք ===
Հայրը Շվեդիայի բանակի գեներալ Շտեֆեն Լանդերհոլմն էր, մայրը՝ Օլենա Թինգդալը, ավագ եղբայրը՝ Հենրիկը, Լատվիայում Շվեդիայի դեսպանն է (1 սեպտեմբերի, 2013), քույրը՝ Լուիզան, ամուսնացած է շվեդ քաղաքական գործիչ Պեր Բիլի հետ։ Կարինն ամուսնացած է Անդերս Էնստրյոմի հետ, որը  ծովափնյա  պահպանության փոխգնդապետ է, նրանք ունեն երեք երեխա։


=== Ծառայություն բանակում ===
Կարինը 1987 թվականին ավարտել է  Թագավորական ռազմական քոլեջի սպայական դասընթացները, իսկ 1993 թվականին ավարտել է բարձրագույն դասընթացները։ Մինչև 1998 թվական ծառայել է Շվեդիայի Վաքսհոլմ քաղաքի ափամերձ գվարդիայում։


=== Կարիերա ===
1991-1992 թվականներին Կարին Էնստրյոմը եղել է «Չափավոր կոալիցիա» կուսակցության երիտասարդական թևի գլխավոր քարտուղարը, 1993-1994 թվականներին աշխատել է արդյունաբերության նախարարությունում՝ որպես փորձագետ։ Զբաղեցրել է նաև Վաքսհոլմի քաղաքային խորհրդի խորհրդականի պաշտոնը՝ շարունակելով ծառայել բանակում։ 1998 թվականին թողել է այդ պաշտոնը (2002 թվականին և 2010 թվականին վերադարձավ քաղաքային խորհրդի ղեկավարի պաշտոնին), զորացրվեցել է բանակից  և շուտով ընտրվել Շվեդիայի Ռիքսդագի պատգամավոր։ 1998-2000 թվականներին եղել է Ռիքսդագի պատգամավոր, 2002-2010 թվականներին աշխատել է Շվեդիայի պաշտպանության կոմիտեում (2008 թվականից՝ նախագահ)։ 2010 թվականի ընտրություններից հետո աշխատել է Արտաքին գործերի նախարարությունում, ինչպես նաև ղեկավարել է խորհրդարանական պատվիրակությունը ՆԱՏՕ-ի Խորհրդարանական վեհաժողովում։ 2012 թվականի ապրիլի 19-ին Շվեդիայի Պաշտպանության նախարար Ստան Տոլգֆորսի աշխատանքից ազատվելուց հետո ղեկավարել է նախարարությունը և ընդգրկվել  Ֆրեդրիկ Ռեյնֆելդտի ղեկավարած նախարարների կաբինետում։


== Հետաքրքիր փաստեր ==
Yesterday Live ռուսական հեռուստատեսային շոուն 2013 թվականի փետրվարի 24-ին թողարկեց սքեչ  ABBA խմբի «Mamma Mia» երգի համար, որը ծաղրում էր շվեդական բանակի մարտունակությունը։ Թողարկումը պատրաստվել էր Շվեդիայի բանակի գլխավոր հրամանատար Սվերկեր Յորանսսոնի հայտարարության կապակցությամբ, որը պնդում էր, որ Շվեդիան զինված հարձակման դեպքում, առանց  ՆԱՏՕ-ի աջակցության չի կարող դիմանալ մեկ շաբաթից ավելի։ Տեսահոլովակում Էնստրյոմը հիշատակվում է հետևյալ խոսքերով .«Մեր ներուժը փխրուն  է // Եվ պաշտպանության նախարարը շրջազգեստով կին է», չնայած Ռուսաստանի հեռուստատեսությանը ուղղված սեքսիզմի քարոզչության  մեղադրանքներին, Էնստրյոմն ինքը տեսանյութը համարեց անվնաս և «խոսքի նման ազատությունը անվանեց հիանալի, հատկապես Ռուսաստանի համար»։


== Ծանոթագրություններ ==


== Արտաքին հղումներ ==
Կենսագրականը շվեդական Ռիքսդագի կայքում Archived 2016-03-04 at the Wayback Machine.
Խանզար (Երզնկայի գավառ)

Խանզար, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լորի Էլեյն Լայտֆուտ

Լորի Էլեյն Լայտֆուտ (անգլ.՝ Lori Elaine Lightfoot, օգոստոսի 4, 1962(1962-08-04), Մասիլոն, Սթարք գավառ, Օհայո, ԱՄՆ), ամերիկացի քաղաքական գործիչ, ներկայացնելով Դեմոկրատական կուսակցությունը՝ ընտրվել է Չիկագոյի քաղաքապետ։ Պաշտոն ստանձնելուց հետո նա դարձել է քաղաքի առաջին քաղաքապետը, որը բացահայտորեն նույնականացրել է իրեն ԼԳԲՏ մարդկանց հետ, ինչպես նաև Չիկագոյի առաջին աֆրիոմերիկուհի քաղաքապետը (Չիկագոյի աֆրիկամերիկացի առաջին քաղաքապետը եղել է Հարոլդ Վաշինգտոնը, իսկ Չիկագոյի առաջին կին քաղաքապետը` Ջեյն Բյորնը)։


== Կենսագրություն ==
Ծնվել է Օհայո նահանգի Մասիլոնե քաղաքում։ Եղել է Էլայջեի և Էնն Լայթֆութի չորս երեխաներից կրտսերը։
Նա կրթությունն ստացել է Միչիգանի և Չիկագոյի համալսարաններում։ Աշխատել է Ռալֆ Ռեգուլի և Բարբարա Միկուլսկու քաղաքական խմբում։
2018 թվականի մայիսի 10-ին Լայտֆուտը հայտարարել է Չիկագոյի քաղաքապետի թեկնածու առաջադրվելու իր մտադրության մասին։ Ընտրությունների երկրորդ փուլում հաղթել է Թոնի Պրեկուինկլին` ձայների շուրջ 73% արդյունքով՝ դառնալով Չիկագոյի 56-րդ ընտրված քաղաքապետը։


== Ծանոթագրություններ ==
Կապրիանա

Կապրիանա (իտալերեն՝ Capriana), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 588 մարդ (2008), բնակչության խտություն՝ 45 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 38030։ Հեռախոսային կոդ՝ 0462։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0462 816013
Էլեկտրոնային փոստ՝ nfo@comunecapriana.com
Պաշտոնական կայք՝ http://www.comunecapriana.com/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մուկսի

Մուկսի (էստ․՝ Muksi), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մաքս Ֆերդինանդ Պերուց

Մաքս Ֆերդինանդ Պերուց (անգլ.՝ Max Ferdinand Perutz) (մայիսի 19, 1914 - փետրվարի 6, 2002), անգլիական (ծագումով՝ ավստրիացի) կենսաքիմիկոս, մոլեկուլային կենսաբան։ Լոնդոնի թագավորական ընկերության անդամ (1954)։
Սովորել է Վիենայի համալսարանում, հետագայում (1936 թվականից) տեղափոխվել Քեմբրիջ (Մեծ Բրիտանիա)։ Ղեկավարել է բժշկական գիտահետազոտական խորհրդի մոլեկուլային կենսաբանության խումբը (1947-1962), 1962 թվականից Քեմբրիջի համալսարանի մոլեկուլային կենսաբանության լաբորատորիայի վարիչն է։ Հիմնականում ուսումնասիրել է սպիտակուցների կառուցվածքը ռենտգենկառուցվածքային վերլուծության իր իսկ կատարելագործած մեթոդով։ Առաջինն է վերծանել հեմոգլոբինի մոլեկուլի տարածական կառուցվածքը։
1962 թվականին արժանացել է քիմիայի նոբելյան մրցանակի։


== Ծանոթագրություններ ==
Պունդոմա

Պունդոմա (ռուս.՝ Пундома), գետ Ռուսաստանում, հոսում է Կարելական ինքնավար հանրապետությունում և Լոուխսկի շրջանում։ Թափվում է Պյաոզերո։ Գետի երկարությունը 40 կմ է, ավազանի տարածքը 429 կմ2։
Գետաբերանից 10 կմ հարավ գտնվում է Սոֆպորոգ և Նոր Սոֆպորոգ գյուղերը։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000482
Հիդրոլոգիական ուսումնասիրությունների կոդը - 102000048
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնտելպարո

Մոնտելպարո (իտալերեն՝ Montelparo), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 920 մարդ (2008 թվականի տվյալներով), բնակչության խտությունը՝ 43 մարդ/կմ²։ Տարածքը կազմում է 22 կմ²։ Փոստային ինդեքս՝ 63020։ Հեռախոսային կոդ՝ 0734։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0736 828015
Էլ-փոստ։ ragioneria.montelparo@provincia.ap.it
Պաշտոնական կայք։ http://www.provincia.ap.it/Montelparo Archived 2010-06-10 at the Wayback Machine.


== Պատկերասրահ ==

		
		
		
		
		
		
		
		
		
		
		
		


== Արտաքին հղումներ ==
http://www.provincia.ap.it/Montelparo Archived 2010-06-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆարխո

Ֆարխո, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լեսնոե (ավան, Տրոստյանեցի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), ավան Ուկրաինայի Սումիի մարզի Տրոստյանեցի շրջանում։
2001 թվականի տվյալներով Լեսնոե ավանում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ուրվանկար (Անուրջներ)

Ուրվանկար (Անուրջներ), 1999 թվականին Հայֆիլմ կինոստուդիայում նկարահանված հայկական ֆիլմ։


== Սյուժե ==
Ֆիլմը պատմում է մի տղամարդու մասին, որն անելանելի վիճակում հայտնվելով և ընտանեկան պրոբլեմները լուծելու ելք չգտնելով՝ ընդունում է վարձու մարդասպան դառնալու առաջարկը։


== Դերերում ==
Գևորգ - Անդրեյ Շուգարով
Աննա - Աննա Էլբակյան
Ժան - Սիմոն Տերյան
ծերունի - Նիկոլայ Գևորգյան
Տինա - Օլգա Լավրենենկո


=== Դրվագներում ===
Հ. Ռուբինյան, Ս. Սարգսյան, Մ. Հովհաննիսյան, Մ. Մամաջանյան, Ռ. Առաքելյան, Է. Գրիգորյան, Ա. Ակնունի, Ա. Սահակյան։


== Ծանոթագրություններ ==
Ազիրի գավառ

Ազիր, գավառ Կիլիկիայում, Ադանայի նահանգում։


== Վարչական բաժանում ==
Ադանայի գավառի կազմի մեջ էին մտնում հետևյալ գավառակները.

Ազիր
Ալեուս


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գեորգենի

Գեորգենի, բարդածաղկավորների ընտանիքի բազմամյա, պալարաձև հաստացած արմատներով բույս։ Ցողունը սնամեջ Է` 35-200 սանտիմետր բարձրությամբ։ Տերևները հակադիր են և փետրաձև։ Ծաղկաբույլը զամբյուղ Է` կազմված բազմաթիվ խողովակավոր և լեզվակաձև ծաղիկներից։ Հայտնի են գեորգենու վայրի 15 տեսակ՝ տարածված Մեքսիկայում ու Գվատեմալայում, և հիբրիդացումով ստացված ավելի քան 8000 տեսակ։ Գեորգենին բազմացնում են կտրոններով, պալարների բաժանումով և սերմերով։ Խոշոր ծաղկաբույլեր ստանալու նպատակով թուփն ազատում են ավելորդ ընձյուղներից, թողնում ոչ ավելի, քան 3 շիվ։ Ձմռան ցրտերից պահպանելու համար պալարներն աշնանը հանում են հողից, մաքրում, չորացնում և պահում 4-5 °C ջերմաստիճանում։ Հայկական ԽՍՀ-ում մշակում էին գեորգենու բազմաթիվ տեսակներ, հատկապես Կիրովականում (այժմ Վանաձոր), Դիլիջանում, Ստեփանավանում։
Եմեն (պատմաաշխարհագրական երկրամաս)

Անվան այլ կիրառումների համար տե՛ս՝ Եմեն (այլ կիրառումներ)Եմեն, պատմաաշխարհագրական երկրամաս, զբաղեցնում է Արաբական թերակղզու հարավ-արևմտյան և հարավային մասը։ 


== Անվանում ==
Եմենի արաբական անվանումը (ալ-Յաման, բառացի՝ աջ կողմ, կար նաև ձախ կողմ՝ ալ-Շամ, որը Սիրիան Էր) հայտնի է հնուց, երբ Հյուսիսային Արաբիայի բնակիչների համար այն նշանակում էր իրենցից ձախ ընկած երկիր։


== Տարածք ==
Հնում Եմենին էր վերագրվում գրեթե ամբողջ Արաբական թերակղզու տերիտորիան՝ արևմուտքում, Աքաբայի ծովածոցից մինչև Եփրատի ստորին հոսանքը՝ արևելքում։


== Պատմություն ==


=== Յահյա և Ահմեդ Իմամներ ===
Առաջին համաշխարհային պատերազմում Թուրքիայի կրած պարտությունից (1918 թվական) և Օսմանյան կայսրության քայքայումից հետո Եմենը դարձավ անկախ թագավորություն՝ Յահյա իմամի գլխավորությամբ։ 1928 թվականին կնքվեց սովետա-եմենական բարեկամության և առևտրի պայմանագիրը (նորոգվել է 1955 թվականին), 1945 թվականին Եմենը մտավ Արաբական երկրների լիգայի մեջ, 1947 թվականին՝ ընդունվեց ՄԱԿ։ 1948 թվականին Յահյա իմամը դավադրության զոհ գնաց։ Սակայն Յահյայի կողմնակիցները թագավոր հռչակեցին նրա որդուն՝ Ահմեդ իմամին։ 1950ական թվականներին Եմենի բանակի առաջադեմ սպաները ստեղծեցին «Ազատ սպաներ» խումբը, որի նպատակն էր տապալել միապետական կարգերը երկրում։ Նպաստավոր առիթ ծառայեց Ահմեդ իմամի մահը (1962 թվականի սեպտեմբեր), որին հետևեց հակամիապետական հեղափոխությունը և Հյուսիսային Եմենում հռչակվեց Եմենի Արաբական Հանրապետությունը (ԵԱՀ)։


=== Հարավային Եմենի ժողովուրդների ազատագրական պայքարը Անգլիայի դեմ ===
1920—1930ական թվականներին Անգլիան քանիցս փորձեց իր ազդեցությանը ենթարկել Եմենը, բայց ապարդյուն։ 1934 թվականին անգլո-եմենական պայմանագրով կողմերը պարտավորվեցին պահպանել Եմենի հարավային սահմանների ստատուս-քվոն։ Հարավային Եմենի ժողովուրդների ազատագրական պայքարը անգլիական գաղութային տիրապետության դեմ նոր թափ ստացավ հատկապես երկրորդ համաշխարհային պատերազմից հետո։ Իր դիրքերը Ադենում և նրան հարակից տերիտորիաներում ամրապնդելու նպատակով Անգլիան 1959 թվականի փետրվարին ստեղծեց հարավի արաբական Էմիրությունների ֆեդերացիան (1962 թվականի ապրիլից՝ Հարավային Արաբիայի Ֆեդերացիա, ՀԱՖ)։ Սակայն ժողովրդական զանգվածները հայրենասիրական կազմակերպությունների ղեկավարությամբ շարունակում էին պայքարը իսկական անկախության համար։ 1963 թվականին Ազգային ճակատի գլխավորությամբ սկսվեց զինված պայքար անգլիական գաղութարարների և տեղական տիրակալների (սուլթաններ, Էմիրներ, շեյխեր) դեմ։ Անգլիական կառավարությունը ստիպված ճանաչեց Հարավային Եմենի անկախությունը և հռչակվեց Հարավային Եմենի ժողովրդական Դեմոկրատական Հանրապետություն [[[1970 թվական]]ի նոյեմբերի 30-ից՝ Եմենի ժողովրդական Դեմոկրատական Հանրապետություն (ԵԺԴՀ)]։
Rai 4

Rai 4, իտալական թվային հեռուստաալիք RAI հանրային հեռուստառադիոընկերության կազմում։ Հեռարձակվում է 2008 թվականի հուլիսի 14-ից։ Հեռուստաալիքը ուղղված է 15-35 տարիքային կատեգորիայի լսարանի համար, ցուցադրում է գեղարվեստական և անիմացիոն ֆիլմեր, հեռուստասերիալներ։ Հասանելի է Իտալիայի ողջ տարածքում և Եվրոպայում կաբելային և արբանյակային տիրույթներում։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Թեբեսա

Թեբեսա (արաբ․՝ تبسة‎‎, բերբերերեն ), քաղաք Ալժիրի հյուսիս-արևելքում՝ Թունիսի հետ սահմանից 20 կմ հեռավորության վրա։ Համանուն վիլայեթի և շրջանի վարչական կենտրոնը։ Բնակչությունը կազմել է 170 000 մարդ (2005 թվականի գնահատականով)։ 


== Պատմություն ==

Թեբեսան առաջացել է մ.թ.ա. 7-րդ դարում՝ որպես Կարթագենի ռազմական ամրակետ։ Մ․թ․ա․ 146 թվականին Թեբեսան անցել է Հռոմեական կայսրության տիրապետության տակ․ հռոմեացիները քաղաքն անվանել են Թևեստե (լատ.՝ Theveste)։ Հռոմեացիների օրոք քաղաքը զարգացել է։ Տրայանոս կայսեր կառավարման ավարտին Թևեստեի բնակչությունը կազմել է մոտ 30 000 մարդ։ 5-րդ դարից մեզ է հասել  հռոմեական ամրոց 12 աշտարակներով և 4 դարպասներով, ինչպես նաև քրիստոնեական բազիլիկ (4-րդ դար)։ 
5-6-րդ դարերում Թեբեսան ենթարկվել է բարբարոսների հարձակումներին, ինչի հետևանքով անկում է ապրել։ 7-րդ դարում՝ արաբական նվաճումների ժամանակաշրջանում, գրեթե ամբողջությամբ ավերվել է։ Թեբեսայի վերածնունդը սկսվել է միայն 16-րդ դարում, երբ թուրք նվաճողներն այստեղ փոքրիկ զինվորական կայազոր են տեղադրել։ Թուրքերի տիրապետությունը շարունակվել է մինչև 1830 թվականը, երբ Թեբեսան, ինչպես նաև Հյուսիսային Ալժիրի մնացած տարածքը, գրավվել են Ֆրանսիայի կողմից։
Ֆրանսիական իշխանությունը տևել է մինչև 1962 թվականը, երբ Ալժիրը անկախություն է ստացել։


== Էկոնոմիկա և տրանսպորտ ==
Քաղաքի տնտեսության հիմքը կազմում են ֆոսֆատի արդյունահանումը, հացահատիկի, էսպարտո խոտի (թղթի արտադրության համար), ինչպես նաև ոչխարների առևտուրը։ 
Թեբեսան նաև կարևոր տրանսպորտային կետ է։ Քաղաքը ավտոմոբիլային և երկաթուղային ճանապարհներով կապված է ինչպես Ալժիրի ամենամեծ քաղաքների, այնպես էլ Թունիսի հետ։ Թեբեսան ունի իր օդանավակայանը։ 


== Հայտնի բնիկներ ==
Ռոբեր Մերլ՝ ֆրանսիացի գրող


== Ծանոթագրություններ ==
Սահակ-Մեսրոպ հայ քրիստոնյա վարժարան

Սահակ-Մեսրոպ հայ քրիստոնյա վարժարան, ամենօրյա վարժարան։ Հիմնվել է 1980 թվականին, Ալթադենայում՝ համայնքի մի խումբ հավատացյալ գործիչների նախաձեռնությամբ։ Ունի մանկապարտեզ և միջին բաժին։ Անգլերենով դասավանդվող պետական ծրագրին զուգահեռ ուսուցանվում են հայոց լեզու, պատմություն, կրոն։ Աշակերտների թիվը՝ 195։ Հրատարակում է տարեգիրք («Հայ դպրոց»)։
Կամիլա Ալվես

Կամիլա Ալվես (պորտ.՝ Camila Alves. հունվարի 28, 1982(1982-01-28), Բելու Օրիզոնտի, Բրազիլիա), բրազիլացի մոդել, դերասանուհի, դիզայներ։ 2001 թվականից ապրում ու աշխատում է ԱՄՆ-ում՝ Նյու Յորք քաղաքում։ 
Կամիլան նկարահանվել է այնպիսի բրենդների գովազդերում, ինչպիսիք են Levi's-ը, Giorgio Armani-ն, Triumph-ը, Escada-ն, մասնակցել է Valentino-ի, Kaufman Franco-ի, Paco Rabanne-ի, Hugo Boss-ի կազմակերպած ցուցադրություններին։ Բացի այդ, հանդես է եկել որպես Billabong-ի, Chopard-ի, Christian Dior-ի, Datelli-ի, Harley-Davidson-ի, Levi's-ի, Mango-ի, Neiman Marcus-ի, Pinko-ի, Shell-ի, Target-ի և հանրահայտ այլ ֆիրմաների գովազդային դեմքը։
2008 թվականին ներկայացրել է Muxo ապրանքանիշի պայուսակների իր սեփական գիծը։
2013 թվականի ապրիլին պայմանագիր է կնքել հագուստի Macy's I.N.C. International Concepts գծի գովազդային դեմքի դերում հանդես գալու համար։


== Անձնական կյանք ==
2012 թվականի հունիսի 9-ին ամուսնացել է դերասան Մեթյու Մըքքոնահի հետ (նախքան հարսանիքը 5 տարի հանդիպել էին, շփվել)։ Ամուսնական զույգը երեք երեխա ունի. տղան՝ Լևի Ալվես-Մըքքոնահին (ծնվ. 07.07.2008), դուստրը՝ Վիդա Ալվես-Մըքքոնահին (ծնվ. 03.01.2010) և մյուս տղան՝ Լիվինգստոն Ալվես-Մըքքոնահին (ծնվ. 28.12.2012):


== Մարդասիրական գործունեություն ==
2010 թվականին Ալվեսն ամուսնու հետ հիմնել է Just Keep Livin' հիմնադրամը, որը 2019 թվականից համագործակցում է նորաձևության Veronica Beard բրենդի հետ։
COVID-19-ի համավարակի ժամանակ՝ 2020 թվականի մայիսին, ամուսնական զույգը 100 հազարից ավելի բժշկական դիմակ է անվճար բաշխել Տեխասի բուժհիմնարկներին։


== Ֆիլմագրություն ==


== Երաժշտական տեսահոլովակներ ==


== Ծանոթագրություններ ==


== Արտաքին հղումներ ==
Камила Алвес (անգլ.) Internet Movie Database կայքում
Դժոխք (Աստվածային կատակերգություն)

«Աստվածային կատակերգություն» ստեղծագործության մեջ Դանթեն կառուցում է կաթոլիկ քրիստոնեության անդրշիրիմյան աշխարհը, ներկայացնելով այն ինը շրջանակների տեսքով, որոնք շրջապատել էին սառույցի մեջ գտնվող Լյուցիֆերին։
Ստեղծելով դժոխքի (Դժոխք, XI, 16-66), կերպարը Դանթեն ընդօրինակում է Արիստոտելին, ով իր «Նիկոմահովայի էթիկա» (գիրք VII, գլուխ I) ստեղծագործության առաջին գլուխը  վերաբերում է անհամբերության մեղքերին, երկրորդ գլուխը՝  բռնության մեղքերին, երրորդ գլուխը՝ խաբեության մեղքերին։ Դանթեի մոտ 2-րդ  և 5-րդ  շրջաները անհամբերների մասին են, 7-րդ շրջանը բռնապետների մասին է,  8-ից 9-ը խաբեբաների (ութերորդը ուղղակի խաբեբների, իննը դավաճանների)։ Այսպիսի ձևով ինչքան մեղքը նյութական է, այնքան այն ներողամիտ է կամ թույլատրելի։


== Սյուժե ==
Ներածական երգում Դանթեն պատմում է, թե ինքը ինչպես է հասել կյանքի ճանապարհի կեսին, մոլորվել մութ անտառում, և թե ինչպես բանաստեղծ Վերգիլիոսը իրեն առաջարկել է ճանապարհորդություն կատարել անդրշիրիմյան աշխարհում։ Իմանալով, որ Վերգիլիոսին ուղարկել է Բեատրիսը (Դանթեի սիրեցյալը), Դանթեն առանց մտածելու որոշում է ենթարկվել բանաստեղծին։

Անցնելով դժոխքի նախաշեմը, որը բնակեցված էր թշվառ հոգիներով և անվճռական մարդկանցով, նրանք հայտնվում են դժոխքի առաջին շրջանում, որը կորչվում էր լիմբ (А., IV, 25-151), որտեղ բնակվում են նրանց հոգիները, ովքեր չէին կարողացել ճանաչել «իսկական աստծուն»։ Այստեղ Դանթեն տեսնում է անտիկ մշակույթի կարկառուն ներկայացուցիչների՝ Արիստոտելին, Եվրիպիդեսին, Հուլիոս կեսարին։ Հաջորդ շրջանը (դժոխքը ունի հսկա ձագարի տեսք, որը բաղկացած է համակենտրոն շրջանակներից և նեղ վերջավորությունից, որը հասնում է երկրի կենտրոն) այն լցված է այն մարդկանց հոգիներով, ովքեր մի ժամանակ տրվել են անսանձ կրքերին։ Վայրի մրրիկի շուրջը Դանթեն տեսնում է Ֆրանչեսկա դե Ռիմինին և նրա սիրելի Պաուլոին, ովքեր զոհվել էին արգելված սիրո համար (միմյանց սիրելու համար)։ Երբ Դանթեն Վերգիլիոսի ուղեկցությամբ իջնում էր ավելի խորը ու խորը և ականատես էր լինում շատակերների տանջանքներին, ովքեր ստիպված էին տանջվել անձրևից և կարկուտից, և առանց հոգնելու ճահիճում խրվելով քարշ էին տալիս հսկա քարեր։ Նրանց հետևում  էին հավերժական կրակը գրկած հերետիկոսներն ու երեսիարխները (նրաց հետևից  Ֆրիդրիխ II, Անաստաս II պապը) բռնապետներն ու մարդասպաները, ովքեր լողում էին եռացող արյան գետի մեջ, ինքնասպաները վերածվում էին բույսերի, աստված անհարգողները և բռնավորները ընկնող կրակից այրվում էին։ Վերջապես Դանթեն մտնում է դժոխքի վերջին 9 շրջանը, որը նախատեսված է ամենադաժան հանցագործների համար։ Այնտեղ տիրում էին դավաճանները նրանցից ամենամեծերը-Հուդան, Բրուտոսը և Կասիոսը, որոնց իր երեք երախներով խժռում էր Լյուցիֆերը, ով ամպստամբել էր հրեշտակների աստծու վրա, որպես չարի թագավոր։ Սարսափելի Լյուցիֆերի նկարագրությամբ ավարտվում է պոեմի առաջին մասի ներածական երգը։


== Կառուցվածք ==
Մուտքից առաջ՝ խղճուկ հոգիները, որանք իրենց կյանքում չեն կատարել ո՛չ բարություն ո՛չ չարություն, այդ թվում  հրեշտակները, որոնք իրենց կյանքում չեն առնչվել ո՛չ սատանաների, ո՛չ աստծու հետ։


== Տես նաև ==
Դժոխք
Մահացու մեղք
Դրախտ (Աստվածային կատակերգություն)


== Ծանոթագրություններ ==


== Արտաքին հղումներ ==
Դանթե, դժոխքի ինը շրջանները
Գորոդոկ (գյուղ, Իլինեցկոեի շրջան)

Անվան այլ կիրառումների համար տե՛ս՝ ԳորոդոկԳորոդոկ (ուկրաիներեն՝ Городок), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1612 թվականին։
2001 թվականի տվյալներով Գորոդոկ գյուղում բնակվում էր 1 267 մարդ։ Բնակավայրը զբաղեցնում է 3,85 կմ² տարածք։ Բնակչության խտությունը կազմում էր 329,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յասնոե (ավան, Դոկուչաևսկի քաղաքային խորհուրդ)

Անվան այլ կիրառումների համար տե՛ս՝ ՅասնոեՅասնոե (ուկրաիներեն՝ Ясне), ավան Ուկրաինայի Դոնեցկի մարզի Դոկուչաևսկի քաղաքային խորհուրդում։
2001 թվականի տվյալներով Յասնոե ավանում բնակվում էր 882 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պեգմատիտներ

Պեգմատիտներ խոշորահատիկ ապարներ՝ տեղադրված ոսպնյակների, բների կամ երակների և շտոկների (ֆազային պեգմատիտներ) ձևով։
Բացի մայրական մագմատիկ ապարներին բնորոշ գլխավոր միներալներից, պեգմատիտները սովորաբար հարստացած են դյուրացնդող բաղադրամասեր (F, В, Cl, Н2O, СO2) և հազվագյուտ տարրեր պարունակող միներալներով։


== Կառուցվածք ==
Պեգմատիտների կառուցվածքը պանալոտրիոմորֆ է, հաճախ՝ սուբգրաֆիկ, օրթոկլազի և քվարցի բնորոշ հարաճումներով։ Պեգմատիտները սովորաբար զոնալ կառուցվածք ունեն՝ ծայրի զոնաները մանրահատիկ են, գրաֆիկ կառուցվածքով, ներքին զոնաները՝ խոշորհսկա-բյուրեղային, բլոկային կառուցվածքով։
Տարբերում են.

գրանիտային,
միասկիտային (ալկալային)
հիմքային պեգմատիտներ՝ կապված համապատասխան կազմության լրիվ բյուրեղային ապարների հետ։Հանդիսանում են բազմաթիվ օգտակար հանածոների աղբյուր (կերամիկական հումք, փայլարներ, բնագույն և թանկարժեք քարեր, հազվագյուտ տարրեր)։ Ըստ մի խումբ գիտնականների (Ա․ Ե․ Ֆերսման, Կ․ Ա․ վլասով, Պ․ Նիգգլի և ուրիշներ), պեգմատիտները առաջանում են մնացորդային պեգմատիտային հալոցքի բյուրեղացման ճանապարհով, ընդ որում նրանք հալոցքի առաջնային կազմության համեմատ հարստացած են ջրով, ցնդող և հազվագյուտ բաղադրամասերով։
Ըստ ուրիշ գիտնականների (Ա․ Ն․ Զավարիցկի, Ս․ Ն․ Նիկիտին, Ֆ․ Հեսս և այլք), պեգմատիտներն առաջանում են ի հաշիվ մայր ապարների վերաբյուրեղացման և ուշ մագմատիկ լուծույթներով տեղակալման պրոցեսների։ Սակայն, «խաչաձևման գծերի» պեգմատիտների և ներփակող ապարներում ալլոխտոն երակների առկայությունը խոսում է առաջին տեսակետի օգտին, չնայած չեն բացառվում նաև տեղակալման եղանակով պեգմատիտ առաջանալու դեպքերը։
Երկու տեսակետների համար ընդհանուր է էվոլյուցիայի եռափուլ սխեման։

Առաջին փուլը պեգմատիտների ապարների կազմավորումն է,
երկրորդը՝ նրանց վերաբյուրեղացումը,
տեղակալող մետասոմատիկ կոմպլեքսի առաջացումը և հազվագյուտ մետաղների հանքայնացումը։Ըստ միներալային պարագենեզիսների և հազվագյուտ մետաղների պարունակության, առանձնացվում են մուսկովիտ-հազվագյուտ մետաղային, բերիլաբեր, կալում-բիտաբեր, լիթիում-ֆտորային, տուրմալինային և այլ պեգմատիտներ։ Պեգմատիտային պրոցեսի զարգացումը կախված է մայր ապարի կազմությունից, պեգմատիտային դաշտի կառուցվածքից և տեղակալման ինտենսիվությունից։
Լիոն շրջան (այլ կիրառումներ)

Լիոն շրջան, կարող է վերաբերել՝

Լիոն շրջան - ԱՄՆ Այովա նահանգի 99 վարչական միավորներից մեկը
Լիոն շրջան - ԱՄՆ Կանզաս նահանգի 105 վարչական միավորներից մեկը
Լիոն շրջան - ԱՄՆ Կենտուկի նահանգի 105 վարչական միավորներից մեկը
Կալոյնա

Կալոյնա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տումուլ (գյուղ, Մեգինո-Կանգալասկի ուլուս)

Տումուլ (ռուս.՝ Тумул), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2001 թվականին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալինովկա (այլ կիրառումներ)

Յալինովկա, կարող է վերաբերել՝

Յալինովկա - գյուղ, Ուկրաինայի Ժիտոմիրի մարզի Չեռնյախովսկի շրջանում
Յալինովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Յալինովկա - գյուղ, Ուկրաինայի Խմելնիցկիի մարզի Լետիչևի շրջանում
Յալինովկա - գյուղ, Ուկրաինայի Կիրովոգրադի մարզի Ալեքսանդրիայի շրջանում
Մուտի (գյուղ, Տոռի շրջան)

Մուտի (էստ․՝ Muti), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գուստավ I Վազա

Գուստավ (Gustaf), Շվեդիայում․ Գուստավ I Վազա (1496—1560), թագավոր 1523-ից։ Վազա դինաստիայի հիմնադիրը։
1521-ին ապստամբել է Դանիայի տիրապետության դեմ և Շվեդիայի ազատագրումից հետո ընտրվել թագավոր։ Ուժեղացրել է թագավորական իշխանությունը։ Գուստավի կենտրոնացման քաղաքականությունը, հարկերի ծանրացումը առաջ են բերել ժողովրդական ապստամբություններ (1524—25, 1542—43 ևն)։


== Ծանոթագրություններ ==
Թոփալ Օսման

Թոփալ Օսման Աղա (թուրք.՝ Hacı Topal Osman Ağa, 1883, Կերասուն, Թուրքիա - ապրիլի 2, 1923(1923-04-02), Անկարա, Անկարայի վիլայեթ, Օսմանյան կայսրություն), Օսմանյան կայսրության դաշտային հրամանատար։ Մասնակցել է 1912-1913 թվականների Բալկանյան պատերազմին, որտեղ վիրավորվել է ոտքից և ստացել «թոփալ» (կաղ) անվանումը։ Անմիջական մասնակցություն է ունեցել Սև ծովի հարավային ափերին բնակվող հայերի և հույների զանգվածային կոտորածներին։


== Գործունեությունը ==
Առաջին համաշխարհային պատերազմի տարիներին, գտնվելով Սև ծովի պոնտական տարածաշրջանում, Թոփալ Օսմանն իր հրոսակախմբով մասնակցել է հայերի կոտորածներին։ 1915 թվականի գարնանը նա Տրապիզոնում արդեն իսկ անուն էր հանել տեղի հայ բնակչության ջարդերն իրականացնելով և ծովում նրանց խեղդամահ անելով։ Բացի այդ, հարստություն էր կուտակում հայերին պատկանող գույքի բռնագրավումից։ Իր հրոսակախմբով Հատուկ կազմակերպության կազմում՝ մասնակցել է Արդվինի շրջակայքի հայերի տեղահանությանը։
Առաջին համաշխարհային պատերազմից հետո նա շարունակել է իր գործունեությունը սևծովյան տարածաշրջանում, այս անգամ թիրախ դարձնելով պոնտացի հույներին, որոնք այն ժամանակ ցանկանում էին ստեղծել անկախ Պոնտոսի պետությունը։ Ըստ Մուսթաֆա Քեմալ Աթաթուրքի վերջին կենսագիրի խոսքերի՝ Թոփալ Օսմանը հայերի և հույների էթնիկ խմբերի սադիստական մղումներ ունեցող մաքրագործն էր։ Իր հրոսակախմբով նա պատասխանատու էր կտրված կոկորդների, կոտորածների, տեղահանումների, գույքի ոչնչացման և բռնագրավման, շորթումների, բռնաբարությունների և այլ ոճրագործությունների համար, որոնք նա կատարում էր և գյուղերում, և քաղաքներում (Սամսուն, Մարզվան, Կերասուն (Գիրեսուն), Տիրեբոլու, Ունյե, Հավզա և այլն)։
Ազգային շարժմանը նպաստող աշխատանքի համար Թոփալ Օսմանը դարձել էր Աթաթուրքի հատուկ թիկնազորի հրամանատարը։ 1923 թվականի մարտի 27-ին, Տրապիզոնի պատգամավոր Ալի Շյուքրյու Բեյի սպանությունը վերջ դրեց Թոփալ Օսմանի սանձարձակություններին։ Կարծիք կա, որ պատգամավորն սպանվել էր Աթաթուրքի դեմ քննադատական ելույթների համար։ Այդ սպանությունը թշնամանք առաջացրեց Աթաթուրքի կառավարության և Տրապիզոնի բնակչության միջև։
1923 թվականի ապրիլի 1-ին, Աթաթուրքի հրամանով Թոփալ Օսմանը իր ընկերների հետ շրջապատման մեջ է ընկնում և վիրավորվում։ Նրան բռնելուց հետո գնդակահարում են։ Հաջորդ օրը նրա մարմինը հասարակությանը ցուցադրելու համար կախել են խորհրդարանի շենքի դարպասներից։ Ըստ որոշ աղբյուրների, նրա գլխատված մարմինը կախել են Անկարայի կենտրոնական հրապարակում։
Թոփալ Օսմանի մարմինը թաղված է Կերասունի ամրոցում գտնվող պանթեոնում։ 2007 թվականին Կերասունում կանգնեցվել է նրա հուշարձանը։


== Ծանոթագրություններ ==
Ստենլի շրջան (Հարավային Դակոտա)

Ստենլի շրջան (անգլ.՝ Stanley County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.737 կմ² է, բնակչությունը՝ 2.966 մարդ (2010 թ. տվյալներով)։ Շրջկենտրոնն է Ֆորտ Պիեռ բնակավայրը։ Կազմավորվել է 1873 թվականին։
Օստվալդ

Օստվալդ (ֆր.՝ Ostwald), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 10795 մարդ, բնակչության խտությունը` 1518.28 մարդ/կմ²: Բնակավայրը զբաղեցնում է 7.11 կմ² տարածք:


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 6 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 7201 աշխատունակ (15-64 տարեկան)  բնակիչ, որոնցից ակտիվ էին 5295-ը, իսկ ոչ ակտիվները` 1906: Ակտիվության ցուցանիշը կազմում է 73,5 %: 5295 աշխատունակ մարդկանցից աշխատել է 4711 անձ (2404 տղամարդ և 2307 կին): Գործազուրկ են եղել 584 անձ (291 տղամարդ և 293 կին): 1906 անաշխատունակներից 670-ը եղել են աշակերտներ կամ ուսանողներ, 734-ը` թոշակառուներ, իսկ 502-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուբովիե Գրյադի

Դուբովիե Գրյադի (ուկրաիներեն՝ Дубові Гряди), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1763 թվականին։
2001 թվականի տվյալներով Դուբովիե Գրյադի գյուղում բնակվում էր 760 մարդ։ Բնակավայրը զբաղեցնում է 3,14 կմ² տարածք։ Բնակչության խտությունը կազմում էր 242,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արսեն Գալստյան (ոստիկան)

Անվան այլ կիրառումների համար տե՛ս՝ Արսեն Գալստյան (այլ կիրառումներ)
Վիքիպեդիայում կան հոդվածներ  Գալստյան ազգանունով այլ մարդկանց մասին:Արսեն Ալեքսեյի Գալստյան (հուլիսի 11, 1965(1965-07-11), Երևան, Հայկական ԽՍՀ, ԽՍՀՄ), ՀՀ իրավապահ մարմինների գործիչ, 2011-2014 թթ. - ՀՀ ոստիկանության Ճանապարհային ոստիկանության պետ։


== Կրթություն ==
1988 թ. ավարտել է Երևանի ժողովրդական տնտեսության ինստիտուտը։
1989-1990 թ. – սովորել և ավարտել է ԽՍՀՄ ՆԳՆ բարձրագույն կուրսերը։


== Ծառայությունը ==
1983-1985 թթ. - ծառայել է Խորհրդային բանակում։
1990-1994 թթ. – Լենինյան, ապա Մաշտոցի ՆԳ բաժինների պետական ունեցվածքի պահպանութան բաժանմունքի օպերլիազոր։
1994-2006 թթ. – ՀՀ ՆԳՆ Ներքին զորքերի հասարակական կարգի պահպանման գնդի /թիվ 1033 զորամաս/ հատուկ բաժնի սպա, ապա հրամանատարի տեղակալ։
2006-2011 թթ. – ՀՀ ոստիկանության զորքերի հասարակական կարգի պահպանման գնդի /թիվ 1033 զորամաս/ հրամանատար։
2011 թ. սեպտեմբերի 6-ից 2014 թ. հոկտեմբերի 7-ը - ՀՀ ոստիկանության ճանապարհային ոստիկանության պետ։
2011 թ. հոկտեմբերի 7-ից ՀՀ ոստիկանության պետի հրամանով ազատվել է ՀՀ ոստիկանության ճանապարհային ոստիկանության պետի պաշտոնից։


== Պարգևներ և կոչումներ ==
Ունի ոստիկանության գնդապետի հատուկ կոչում։
Մարտական ծառայության մեդալ (2008)։
«Հասարակական կարգի գերազանց պահպանման համար» մեդալ (2007)։
ՀՀ ոստիկանության և այլ նախարարությունների գերատեսչական պարգևներ։Ամուսնացած է, ունի երկու դուստր, մեկ որդի։
Դուռան (սարավանդ)

Դուռան, սարավանդ (դաշտ) Հայկական լեռնաշխարհում, Արաքսի հովտում, Ներքին Բասենի շրջանում։ Փռված է 5֊6 կմ երկարությամբ՝ Արեգի սարի արևելյան փեշերից մինչև Ղոյթուղներ կոչվող գյուղը։ Արմդլու գյուղի անասնապահների արոտավայրն էր։ Այստեղ ապրում էին բազմաթիվ բոշաներ։ Աղբյուրներով ու ջրերով աղքատ է։ Այստեղ էր գտնվում նաև հայաբնակ Դուրնիկ գյուղը։


== Ծանոթագրություններ ==